kardosdrur/scandi-wiki huggingface dataset:
Frederik Muff

Frederik Muff Hansen (født 2. august 1993 i Esbjerg) er en cykelrytter fra Danmark, der er på kontrakt hos . I oktober 2020 blev han uddannet journalist fra Danmarks Medie- og Journalisthøjskole.

Ved DM i landevejsvejscykling 2020 vandt han 3. oktober bronze ved enkeltstarten, 1,53 min. efter vinderen Kasper Asgreen.

Muff Hansen deltager også i e-cykling, hvor han repræsenterer Team P.O. Auto-CeramicSpeed. Han stillede den 9. december 2020 op i den første udgave af VM i e-cykling på platformen Zwift.

Referencer

Eksterne henvisninger 
 
 
 
 

Mandlige cykelryttere fra Danmark
Journalister fra Danmark
Personer fra Esbjerg
VM i e-cykling

Verdensmesterskabet i e-cykling () arrangeres af cykelsportens verdensforbund UCI og Zwift, og blev for første gang afviklet i december 2020.

Medaljevindere

Herrer

Damer

Referencer

Eksterne henvisninger

 VM i e-cykling 2020 hos Zwift

 
Etableret i 2020
Nysted-Vantore Sogn

Nysted-Vantore Sogn er et sogn i Lolland Østre Provsti (Lolland-Falsters Stift). Det blev oprettet 29. november 2020 ved sammenlægning af Nysted Sogn og Vantore Sogn.

I 1800-tallet var de to sogne købstad og landdistrikt med den samme kirke. Ved kommunalreformen i 1970 indgik de begge i Nysted Kommune, der ved strukturreformen i 2007 indgik i Guldborgsund Kommune.

I Nysted-Vantore Sogn ligger Nysted Kirke og Vantore Kirke.

Stednavne, se de to tidligere sogne.

Noter

Eksterne kilder/henvisninger 
 
 

Sogne i Guldborgsund Kommune
Sogne i Lolland-Falsters Stift
Sogne i Musse Herred
Etableret i 2020
Jul med Trines mor

Jul med Trines mor er en satirisk adventskalender i fire dele fra 2020, som er skrevet og instrueret af den danske skuespiller og manuskriptforfatter Lisbeth Wulff. 

Programmet blev sendt første gang på DR2 d. 29. november 2020.

Handling 

Trines mor (Bodil Jørgensen) har efterhånden ikke hørt fra Trine (Lisbeth Wulff) længe, og julepynten hænger jo ikke sig selv op. Og hvis Trine er blevet vegetar, skal hun så have "duck, pig eller porre" juleaften? Og hvorfor blander søster Winnie (Kit Eichler) sig hele tiden?

Medvirkende 
 Trines mor: Bodil Jørgensen
 Trine: Lisbeth Wulff
 Winnie, Trines moster: Kit Eichler
 Keld, Trines mors mand: Jarl Forsman
 Marianne, psykolog: Ellen Hillingsø
 Caroline, renovationsarbejder, Roberta Hilarius Reichhardt
 Anders: Niels Grønne
 Jørn: Max Hansen
 Torben: Henrik Larsen
 Ib, Kelds far: Finn Nielsen
 Nalle: Kasper Stensgaard Sørensen
 En sanger fra Frelsens Hær: Martin Buch
 En anden sanger fra Frelsens Hær: Rasmus Botoft
 Balder, hund

Figurernes baggrund 
Seriens hovedpersoner har baggrund i en segmentet Trines mor fra DR2-satireprogrammet Rytteriet, tillige med bogen Du forstår ikke din egen mor! : 20 telefonsamtaler m.m. (2017) af Lisbeth Wulff, samt en række sketches af samme navn sendt på DRs P1 henover sommeren i 2020.

Referencer

Eksterne henvisninger 
 
 Se Jul med Trines mor på DR.dk/TV

Tv-julekalendere
Komedieserier fra Danmark
Tv-programmer fra Danmark
Danske tv-serier fra 2020'erne
Anders Foldager

Anders Foldager (født 27. juli 2001 i Skive), (opvokset i Thorsø) er en cykelrytter fra Danmark, der er kører for .

Karriere 
Foldager startede med at cykle på landevejen hos Hammel Cykle Klub, inden han fra 2018 rykkede videre til  fra Silkeborg. Efter tiden som juniorrytter skiftede han fra 2020-sæsonen til .

Anders Foldager deltog også i e-cykling, hvor han repræsenterede Team P.O. Auto-CeramicSpeed. Han stillede den 9. december 2020 op i den første udgave af VM i e-cykling på platformen Zwift. Her vandt han sølvmedalje, kun overgået af tyske Jason Osborne.

Biesse-Carrera 
Fra begyndelsen af 2022 skiftede Foldager til det italienske hold Biesse-Carrera, som netop var gået fra at være klubhold til kontinentalhold. I juni 2022 deltog han i Giro Ciclistico d'Italia (Baby Giroen), hvor han på 4. etape endte på andenpladsen. Den 9. august samme år blev det offentliggjort at Anders Foldager havde skrevet en stagiaire-kontrakt med det australske World Tour-hold . Aftalen var gældende for resten af året. I slutningen af august offentliggjorde Biesse-Carrera, at holdet havde forlænget kontrakten med Anders Foldager, så den nu var gældende til og med 2023. Årsagen var at den danske rytter ikke mente at det var sandsynligt at han skrev en fuldtidskontrakt med BikeExchange når stagiaire-aftalen udløb. Fra 14. september til 9. oktober stillede han til start i seks løb for BikeExchange, hvoraf han gennemførte tre.

Skifte til World Tour 
Godt seks måneder efter at han kørte sit sidste løb som stagiaire hos BikeExchange, meddelte holdet den 25. april 2023, som nu havde skiftet navn til , at de fra 2024-sæsonen havde skrevet en toårig kontrakt med Anders Foldager. Efter offentliggørelsen af kontrakten afslørede Foldager at aftalen allerede var blevet underskrevet mens han kørte som stagiaire i efteråret, og derfor havde holdt det hemmeligt i over 200 dage.

Meritter

Landevejscykling 

2021
1. plads, 1. afdeling af Demin Cup

2022
1. plads, Trofeo Sportivi di Briga
2. plads, 4. etape af Giro Ciclistico d'Italia
2. plads, Trofeo Fubine
2. plads, Bakkekonkurrencen ved Danmark Rundt
2. plads, Ruota d’Oro
3. plads, Trofeo Alcide Degasperi

2023
1. plads, 1. etape af Tour de l'Avenir
1. plads, 8. etape af Giro Next Gen (Baby Giro)
1. plads, Trofeo Città di San Vendemiano
1. plads, Memorial Polese
3. plads, Per sempre Alfredo
3. plads, GP Capodarco Comunita Di Capodarco

E-cykling 
2020
2. plads,  VM i e-cykling

2023
4. plads, VM i e-cykling

Referencer

Eksterne henvisninger 
 
 

Mandlige cykelryttere fra Danmark
Personer fra Skive
The Queen's Gambit (roman)

The Queen's Gambit (på dansk Dronninggambit) er en amerikansk roman af Walter Tevis, der omhandler en kvindelige skakvidunderbarn. Det er en dannelsesroman, og blev oprindeligt udgivet i 1983. Temaerne dækker doption, feminisme, skak, afhængighed og alkoholisme. I 2020 blev bogen lavet om til en miniserie samme navn på Netflix med Anya Taylor-Joy i hovedrollen.

Referencer 

Romaner fra USA
Litteratur i 1983
Skak
Grøndal MultiCenter

Grøndal MultiCenter er et sports-, aktivitets- og kulturcenter beliggende i Bellahøj i Københavns Kommune. Med sine 33.000 m2 er det Danmarks største idrætscenter. Det blev tegnet af arkitekt Erik Møller, og opført i 1965. Det er også kendt som “det gamle Bella Center”, inden det i november 1978 blev indviet som sportscenter.

Eksterne henvisninger 

 
 
 

Etableret i 1965
Brønshøj-Husum
Bygninger, konstruktioner og anlæg i Københavns Kommune
The Kissing Booth 2

The Kissing Booth 2 () er en amerikansk romantisk komediefilm fra 2020. Filmen er instrueret af Vince Marcello, efter et manuskript af Marcello og Jay Arnold. Filmen er en direkte efterfølger til filmen The Kissing Booth fra 2018.

Produktion 
I februar 2019 blev det meddelt, at Joey King, Joel Courtney og Jacob Elordi ville genbesætte deres roller, hvor Vince Marcello instruerede fra et manuskript, han skrev sammen med Jay Arnold, med distribution af Netflix.

I maj 2019 sluttede Maisie Richardson-Sellers og Taylor Zakhar Perez sig til rollebesætningen, hvor Meganne Young, Carson White og Molly Ringwald gentog deres roller.

Hovedfotografering afsluttet i august 2019, der fandt sted i Sydafrika.

Medvirkende 
 Joey King som Elle Evans
 Joel Courtney som Lee Flynn
 Jacob Elordi som Noah Flynn
 Maisie Richardson-Sellers som Chloe Winthrop
 Taylor Zakhar Perez som Marco Peña
 Molly Ringwald som Mrs. Flynn
 Meganne Young som Rachel
 Stephen Jennings som Mike Evans
 Morné Visser som Mr. Flynn
 Bianca Bosch som Olivia
 Zandile Madliwa som Gwyneth
 Camilla Wolfson som Mia
 Carson White som Brad

Referencer

Eksterne henvisninger 
 

Amerikanske film fra 2020
Film fra Netflix
Romantiske komediefilm fra USA
Film baseret på bøger
Engelsksprogede film
Valentina (Fransk Sanger)

Valentina Tronel (født 6. april 2009) er en fransk sanger som repræsenterede Frankrig og vandt Junior Eurovision Song Contest 2020 med sangen "J’Imagine" sangen opnåede 200 point.

Noter

Eksterne henvisninger 

Sangere fra Frankrig
Ur-Nammu

Ur-Nammu (Også Ur-Namma, Ur-Engur, Ur-Gur) regerede fra ca. 2112 f.Kr. - 2095 f.Kr. (eller muligvis ca. 2047-2030 f.Kr.) grundlagde det Tredje Sumeriske Dynasti af oldtidsbyen Ur, i det sydlige Mesopotamien.

Ur-Nammu er primært kendt for sin lovsamling, Ur-Nammus lovsamling, som er den hidtil ældste kendte lovsamling. Lovsamlingen blev skrevet på sumerisk omkring år 2100-2050 f.Kr.

Ifølge den sumeriske kongeliste regerede Ur-Nammu i 18 år. Kongelisterne henviser endvidere til Ur-Nammus juridiske bedrifter "Året hvor Ur-Nammu indførte retfærdighed i landet".

Referencer 

Sumer
Pokémon På Rejse: Serien-afsnit

Pokémon På Rejse: Serien er den treogtyvende sæson af Pokémon, en japansk anime-TV-serie, kendt i Japan under navnet . Den blev oprindeligt sendt i Japan på TV Tokyo fra den 3. januar 2020, og senere i Danmark på Netflix den 1. januar 2021. Sæsons danske dub blev lanceret på Netflix den 27. november 2020, men kun i USA. Den 4. december 2020 blev 3. del af sæsonen lanceret på den amerikanske side, og samtidigt annoncerede Netflix, at "dele" af sæsonen ville udkomme den 1. januar 2021 i Danmark. Den danske versionering er lavet af SDI Media og er baseret på den amerikanske udgave, som er produceret af The Pokémon Company.

På Rejse

Stemmer

Hjemmeudgivelser 
I Japan er sæsonen i gang med at blive udgivet til udlejning, men købeudgivelser vil være begrænset til udvalgte afsnit. Sæsonen har indtil videre fået en halv hjemmeudgivelse på engelsk i Australien, men endnu ikke i USA.

I Danmark har denne sæson ikke set nogen form for hjemmeudgivelse.

Eksterne henvisninger 
 Officielle, danske Pokémon-hjemmeside
 Officielle, amerikanske Pokémon-hjemmeside 
 Pokémon-TV-seriens hjemmeside hos TV Tokyo 
 Pokémon-TV-serien på den officielle, japanske Pokémon-hjemmeside 

Afsnit
Afsnit af animeserier
Manu

Manu kan henvise til:

 Manu (hinduisme) – figur af hinduistisk mytologi
 Manú nationalpark – nationalpark i Peru

Personer 
Fornavn
 Manu Dibango (1933–2020), camerounsk musiker
 Manu Chao (født 1958), franskfødt spansk musiker
 Manu Sareen (født 1967), dansk politiker og forfatter, tidligere minister
 Manu Ginóbili (født 1977), argentisk basketballspiller

Efternavn
 Gheorghe Manu (general) (1833–1911), rumænsk general og minister
 Gheorghe Manu (fysiker) (1903–1961), rumænsk fysiker
 Elvis Manu (født 1993), hollandskfødt ghanesisk fodboldspiller
 Braydon Manu (født 1997), tysk-ghanesisk fodboldspiller

Andet
 Afa Anoaʻi Jr. (født 1984), amerikansk wrestler, benytter ringnavnet Manu

Se også 
 Manu propria
Sankt Jakob Maurerdræberen

Sankt Jakob Maurerdræberen er navnet på repræsentationen (maleri, skulptur osv.) af apostlen Jakob den ældre som en legendarisk, mirakuløs figur, der optrådte i det også legendariske slag ved Clavijo og der hjalp de kristne med at overvinde de muslimske maurere.

Historien blev opfundet århundreder efter, at den påståede kamp skulle have fundet sted. Aspekter af det historiske slag ved Monte Laturce (859) blev indarbejdet i denne legende om slaget ved Clavijo, som Claudio Sánchez-Albornoz demonstrerede i 1948. 

Historikeren Jean Mitchell-Lanham siger: "Mens denne begivenhed er baseret på legende, har den formodede kamp givet et af de stærkeste ideologiske ikoner i den spanske nationale identitet."

I det 17. århundrede foreslog tilhængere af hans kult (Santiaguistas) protektion for Spanien under hans navn, i modsætning til dem, der favoriserede Teresa af Ávila. 

Santiaguistas overvandt og vandt denne religiøse debat ved at udnævne ham til skytshelgen af Spanien indtil november 1760, da pave Clemens XIII ophævede denne ære og officielt erklærede den ubesmittede undfangelse som protektor for Spanien som et land og installerede den historiske apostel Jakob den ældre som skytshelgen for det spanske folk.

Kristne
Beskyttelsesbriller

Sikkerhedsbriller er en type øjenbeskyttelse, der normalt omslutter eller beskytter området omkring øjnene for at forhindre partikler, vand eller kemikalier i at ramme øjet. Beskyttelsesbriller benyttes i kemilaboratorier og snedkeri. De anvendes ofte ved skisport og svømning. Beskyttelsesbriller bruges ligeledes i forbindelse med power tools som boremaskiner og kædesave for at forhindre flyvende partkler i at ødelægge øjnene.

Galleri

Eksterne henvisninger 

Briller
Personlige værnemidler
Medicinsk udstyr
Skiudstyr
Svømmeudstyr
Hans Jørn Kolmos

Hans Jørn Kolmos (født 10. juni 1948 i Sønderborg) er en dansk professor og dr. med ved forskningsenheden for klinisk mikrobiologi ved Syddansk Universitet i Odense. Han er student fra Ribe Katedralskole og blev uddannet læge fra Odense Universitet i 1974.)

Efter sin uddannelse aftjente han sin værnepligt som sanitetsdelingsfører og infirmerilæge ved Fynske Livregiment, hvorefter han blev ansat ved Odense Universitetshospital. Hans interesser samlede sig hovedsageligt om medicinske nyresygdomme og klinisk mikrobiologi. Han skrev sin doktordisputats i 1985 om "Hygiejniske problemer ved dialyse". I 1987 blev han ledende overlæge på den klinisk mikrobiologiske afdeling på Hvidovre Hospital. I 2000 tiltrådte han en stilling som professor i klinisk mikrobiologi ved Syddansk Universitet og som overlæge ved klinisk mikrobiologisk afdeling på Odense Universitetshospital med særligt ansvarsområde for infektionshygiejnen. Han var leder af Ph.d. Skolen på det Sundhedsvidenskabelige Fakultet ved Syddansk Universitet 2003-18, formand for Dansk Selskab for Klinisk Mikrobiologi 1995-98, og i bestyrelsen for International Federation for Infection Control 1994-2002.

Han er siden 2018 formand for Ripensersamfundet. Fritidsinteresser: miljø, arkæologi og biavl.

Referencer 

Professorer fra Syddansk Universitet
Personer fra Sønderborg
Riddere af Dannebrog
Trygve Slagsvold Vedum

Trygve Magnus Slagsvold Vedum (født 1. december 1978 i Hamar) er en norsk landmand og politiker (Sp). Han har været leder af Senterpartiet siden foråret 2014 og har siddet i Stortinget fra Hedmark siden efteråret 2005. I Stortingsvalget 2017 var han Senterpartiets første kandidat i Hedmark.

I efteråret 2020 blev Trygve Slagsvold Vedum nævnt som en mulig statsministerkandidat til stortingsvalget 2021 foruden  Jonas Gahr Støre, leder af Arbeiderpartiet, og siddende statsminister Erna Solberg fra Høyre.

Politisk karriere 
Han havde forskellige stillinger i Senterungdommen fra 1993 og var organisationens leder på nationalt plan 2002-2004. Han var også medlem af Hedmark amtsråd 1999-2005. Andre stillinger inkluderer bestyrelsesmedlem i Nei til atomvåpen og Nei til EU 2005-2007.

Han er blevet valgt til Stortinget fra Hedmark siden 2005 og var medlem af Stortingets kommunestyre- og administrationskomité 2005–2008, 1. næstformand for Stortingets sundheds- og plejekomité og 2. næstformand. i Odelstinget 2008–2009 samt parlamentarisk leder og medlem af Stortingets Udenrigs- og Forsvarsudvalg 2009–2012. Vedum var  Landbrugsminister i Jens Stoltenbergs anden regering fra juni 2012 indtil regeringsskiftet efter Stortingvalg i 2013. Fra efteråret 2013 er han medlem af Stortingets finansudvalg.

På det nationale møde i marts 2009 blev han valgt til anden næstformand for Senterpartiet, hvilket han var indtil han blev valgt til partileder i april 2014. Da han blev valgt i en alder af 35 år, blev han Senterpartiets yngste leder nogensinde.

Referencer

Eksterne henvisninger 

Regeringen Jens Stoltenberg II
Landbrugsministre fra Norge
Stortingsrepræsentanter fra Senterpartiet
Knokke-Heist

Knokke-Heist er en belgisk kommune i provinsen Vestflandern. Den består af byerne Heist-aan-Zee, Knokke, Duinbergen, Ramskapelle og Westkapelle. Kommunen er beliggende ud til Nordsøen, og grænser op til Holland. Der er kendt som et af Belgiens bedste badesteder ved kysten. I januar 2019 var der 33.126 indbyggere.

Referencer

Eksterne henvisninger 
 
 

Flandern
Kommuner i Belgien
Fuglebjerg-Tystrup-Haldagerlille Sogn

Fuglebjerg-Tystrup-Haldagerlille Sogn er et sogn i Næstved Provsti (Roskilde Stift). I Fuglebjerg-Tystrup-Haldagerlille Sogn ligger Fuglebjerg Kirke, Tystrup Kirke og Haldagerlille Kirke.

Sognet blev dannet 29. november 2020 ved en sammenlægning af Fuglebjerg Sogn, Tystrup Sogn og Haldagerlille Sogn

Eksterne henvisninger 
 
 

Sogne i Næstved Kommune
Sogne i Roskilde Stift
Etableret i 2020
Manglerudhallen

Manglerudhallen (Populært kaldet garagen) er navnet på to arenaer, en indendørs ishockeyarena og en multifunktionel indendørs arena, der ligger i Manglerud, Oslo, Norge. Ishockeyarenaens kapacitet er 2.000, og den blev åbnet i 1979.  Det er hjemmearena for Manglerud Star ishockey holdet.

Referencer

Eksterne henvisninger 

 Ishaller og baner i Norge hockey.no

 Manglerudhallen
Ishaller i Norge
Idrætsanlæg i Norge
Etableret i 1979
Wisłoka

Wisłoka er en flod i det sydøstlige Polen, en biflod til Wisła, med en længde på 173 kilometer og et afvandingsområde på 4.100 km². Den har sit udspring i de Nedre Beskider i en højde på 370 moh. mens det laveste punkt i dalen af floden Wisła ligger i en højde af 250 moh.

Byer og landsbyer langs Wisłoka 

 Jasło
 Pilzno
 Dębica
 Mielec

Bifloder 
Bifloder til Wisłoka inkluderer:

 Jasiołka
 Tuszymka
 Wielopolka
 Ropa
 Grabinianka

Kilder og henvisninger 

 Fastnacht, professor Adam. - Slownik Historyczno-Geograficzny Ziemi Sanockiej w Sredniowieczu, Kraków 2002,

Floder i Polen
Købelev-Vindeby Sogn

Købelev-Vindeby Sogn er et sogn i Lolland Vestre Provsti (Lolland-Falsters Stift). Det blev oprettet 29. november 2020 ved sammenlægning af Købelev Sogn og Vindeby Sogn.

Begge sogne hørte til Lollands Nørre Herred i Maribo Amt, og begge sognekommuner blev ved kommunalreformen i 1970 indlemmet i Ravnsborg Kommune, der ved strukturreformen i 2007 indgik i Lolland Kommune.

I Købelev-Vindeby Sogn ligger Købelev Kirke og Vindeby Kirke.

Sogne i Lolland Kommune
Sogne i Lolland-Falsters Stift
Etableret i 2020
Kysset

Kysset kan henvise til:
 Kysset (opera) – opera af Bedřich Smetana
 Kysset (Auguste Rodin) – skulptur af Auguste Rodin
 Kysset (film), en spillefilm fra 2023 instrueret af Bille August

Se også 
 Kys
Ligestillingsparadokset

Ligestillingsparadokset er en korrelation observeret blandt forskellige lande, hvor lande med høj ligestilling, eller er mere udviklede har en kønsubalance, for eksempel i domæner såsom videnskab og teknik.

Maria Charles og Karen Bradley udgav et studie i 2009, hvor de fandt at bruttonationalproduktet per indbygger, og kvinders repræsentation i både ingeniørvidenskab og matematik/naturvidenskab, havde en negativ korrelation når man så det over 44 undersøgte lande.

En undersøgelse blandt 80.000 personer udgivet i 2018, fandt at lande med højere grad af ligestilling, viste højere kønsforskelle for blandt andet altruisme, tillid og tålmodighed.

Flere andre studier finder lignende korrelationer.

Paradokset er søgt forklaret med en kønsstereotyp: at "matematik er ikke for piger". 
Denne forestilling er mere udbredt i de lande der har stor forskel i kønnenes forskellige intentioner om at studere matematik.

Henvisninger 

Ligestilling
Erik Jensen (politiker)

Erik Jensen (født 15. juli 1975 i Sisimiut) er en grønlandsk politiker og formand for det socialdemokratiske parti Siumut. Han har været vicestatsminister siden april 2022 og minister for finanser og skatter siden september 2023. Tidligere har han haft adskillige andre ministerposter.

Opvækst, uddannelse og erhverv 
Erik Jensen er født og opvokset i Sisimiut. Han gik på gymnasiet i Aasiaat 1992-1995 og har taget en ervhervsvidereuddannelse (EVU) i økonomi og administration i Qaqortoq 1997-1999.

Han var ansat som budgetansvarlig i Boligselskabet INI i Sisimiut 1999-2003 og som regnskabsmedarbejder i Boligkontoret Danmark i København 2003-2005. Fra 2005 til 2017 var han igen ansat ved INI i Sisimiut som controller og kommunikationsmedarbejder. Han var økonomikonsulent i INI 2020-2022.

Privatliv og sport 
Erik Jensen er gift med Heidi Ramsøe. Parret har tre børn.

Han har spillet og trænet både håndbold og fodbold og blandt andet været næstformand i Grønlands Håndbold Forbund. Som aktiv spiller har han vundet flere grønlandsmesterskaber i håndbold.

Politisk karriere 
Erik Jensen var formand for Siumuts afdeling i Sisimiut 2016-1017. Han blev valgt til kommunalbestyrelsen i Qeqqata Kommune ved kommunalvalget i 2017.

Han var minister for kommuner, bygder, yderdistrikter, infrastruktur og boliger i Regeringen Kim Kielsen III fra 24. april 2017 til 15. maj 2018. I Regeringen Kim Kielsen III var han minister for fiskeri, fangst og landbrug fra 15. maj 2018 til 5. oktober 2018. Derefter i Regeringen Kim Kielsen IV var han minister for råstoffer og arbejdsmarked fra 5. oktober 2018 til 22. november 2019. I disse tre regeringer var han også ved flere lejligheder fungerende minister for andre områder.

Han blev valgt til Inatsisartut ved valget i 2018 med 424 stemmer og genvalgt med 1.186 stemmer i 2021

Den 29. november 2020 vandt Erik Jensen et kampvalg om at blive Siumuts formand. Han fik 39 stemmer i anden valgrunde mod 32 stemmer til den hidtidige formand Kim Kielsen. Den anden udfordrer Vivian Motzfeldt blev elimineret i første valgrunde. Kielsen fortsatte imidlertid som formand for Naalakkersuisut indtil valget i april 2021 hvor Siumut tabte regeringsmagten til Inuit Ataqatigiit.

5. april 2022 hvor Siumut igen kom med i regeringen, blev Erik Jensen minister for boliger og infrastruktur og viceformand for Naalakkersuisut. Ved en regeringsrokade 25. september 2023 blev han minister for finanser og skatter og fortsatte som for Naalakkersuisut.

Referencer 

Politikere fra Siumut
Medlemmer af Landstinget
Inatsisartutmedlemmer
Kommunalpolitikere fra Grønland
Medlemmer af Landsstyret
Håndboldspillere fra Grønland
Personer fra Sisimiut